ศิวกร สายบัว

พันตำรวจตรี ศิวกร สายบัว (28 พฤศจิกายน พ.ศ. 2534 – 6 กันยายน พ.ศ. 2566) เป็นอดีตนายตำรวจชาวไทย

ประวัติ 
พันตำรวจตรี ศิวกร สายบัว เกิดเมื่อวันที่ 28 พฤศจิกายน พ.ศ 2534 ที่ตำบลในเมือง อำเภอเมืองนครพนม จังหวัดนครพนม มีชื่อเล่นจริง ๆ ว่า แบงค์ แต่เพื่อน ๆ มักจะเรียกกันว่า ศิว หรือ สิว เป็นบุตรของ ร้อยโท ศิลนา และนางทัศนัย สายบัว จบการศึกษาระดับชั้นประถมศึกษาและมัธยมศึกษาตอนต้นจากโรงเรียนฤทธิยะวรรณาลัย โรงเรียนเตรียมทหาร รุ่น 51 และโรงเรียนนายร้อยตำรวจ รุ่น 67

ด้านชีวิตส่วนตัว พันตำรวจตรี ศิวกร สมรสกับ เขมินทรา จิรสัจจานุกุล มีบุตรธิดา 1 คน

พันตำรวจตรี ศิวกร สายบัว เสียชีวิตเมื่อวันพุธที่ 6 กันยายน พ.ศ 2566 จากการถูก นายธนัญชัย หมั่นมาก หรือ หน่อง ท่าผา คนสนิทของนายประวีณ จันทร์คล้าย หรือ กำนันนก ยิงจำนวน 7 นัด ที่บ้านของกำนันนก

การทำงาน 
พันตำรวจตรีศิวกรเริ่มต้นรับราชการในตำแหน่ง รองสารวัตรประจำโรงเรียนนายร้อยตำรวจ ก่อนจะย้ายมาดำรงตำแหน่ง รองสารวัตร กองกำกับการ 1 กองบังคับการปราบปราม ก่อนที่ในปี พ.ศ 2563 จะได้เลื่อนขึ้นเป็นสารวัตรในหน่วยงานเดิม พร้อมกับรับพระราชทานยศ พันตำรวจตรี จากนั้นจึงย้ายมาดำรงตำแหน่งสารวัตรสถานีตำรวจทางหลวง 1 กองกำกับการ 2 กองบังคับการตำรวจทางหลวง (สว.ส.ทล.1 กก.2 บก.) พันตำรวจตรีศิวกรสร้างผลงานไว้อาทิร่วมจับกุม เสี่ยโป้ อภิรักษ์ ชัชอานนท์ รวมถึง แยม-ธมลพรรณ์ อดีตนางเอกละครพื้นบ้านชื่อดัง เมื่อย้ายมาเป็นสารวัตรตำรวจทางหลวงยังได้สกัดจับแก๊งค้ายาเสพติดที่ซุกซ่อนมาในรถกระบะกว่า 200,000 เม็ด

เครื่องราชอิสริยาภรณ์

อ้างอิง 

ตำรวจชาวไทย
บุคคลจากอำเภอเมืองนครพนม
บุคคลจากโรงเรียนฤทธิยะวรรณาลัย
บุคคลจากโรงเรียนเตรียมทหาร
บุคคลจากโรงเรียนนายร้อยตำรวจ
ชาวไทยที่ถูกลอบสังหาร
เสียชีวิตจากอาวุธปืน
ผู้ได้รับเครื่องราชอิสริยาภรณ์ จ.ช.